

**ELŐTERJESZTÉS**

**Jánoshalma Városi Önkormányzat**

**Képviselő-testületének**

2025. október 22-i rendes ülésére

**Tárgy: Előterjesztés a Gárdonyi Géza u. 18. sz. alatti ingatlanon fennálló elővásárlási jogról való lemondásáról**

|  |  |
| --- | --- |
| **Előterjesztő:** | Bányai Áron elnök  Kovács Bianka elnök |
| **Előterjesztést készítette:** | Kasziba Sándor osztályvezető |
| **Az előterjesztés előzetesen egyeztetve:** | Lengyel Endre polgármester |
| **Törvényességi ellenőrzést végezte:** | Dr. Rennerné dr. Radvánszki Anikó jegyző |
| **Bizottsági véleményezésre megkapta:** | Városüzemeltetési és Fejlesztési Bizottság  Pénzügyi, Jogi, Ügyrendi Bizottság |
| **A Képviselő-testület ülése:** | **nyílt ülés**/ zárt ülés |
| **Döntési forma:** | rendelet/**határozat** |
| **A döntéshez szükséges többség:** | **egyszerű**/minősített |
| **A honlapon nyilvánosságra hozható:** | **igen**/nem/részben |
| **Mellékletek:** | * Kérelem * Szerződés * Tulajdoni lapok |

Jánoshalma, 2025. október 17.

**Tisztelt Képviselő-testület!**

A Jánoshalma, Gárdonyi Géza u. 18. sz. alatti ingatlan osztott tulajdoni szerkezetű, a felépítmény Fejes Mónika Mélykút, Jánoshalmi út 11. sz. alatti lakos tulajdona, a földterület az Önkormányzat tulajdona.

A felépítményt Tóth Ambrus Jánoshalma, Damjanich u. 16. sz. alatti lakos meg kívánja vásárolni. Mivel az önkormányzatnak a felépítményre elővásárlási joga van, el kell döntenünk, hogy élni kívánunk-e ezzel a jogunkkal. Tudomásunk szerint a felépítmény megvásárlása után a földterületet is meg kívánja vásárolni a vevő.

Mivel az ingatlan vonatkozásában hasznosítási szándékunk nincs, így javasoljuk, hogy az önkormányzat mondjon le elővásárlási jogáról.

Kérem a Tisztelt Képviselő-testületet, hogy az előterjesztést megvitatni és az alábbi határozati javaslatot elfogadni szíveskedjen.

**Határozati javaslat:**

Jánoshalma Városi Önkormányzat Képviselő-testülete nem kíván élni a jánoshalmi 1900/A hrsz-ú, természetben Jánoshalma, Gárdonyi Géza u. 18. sz. alatti ingatlan önálló építményére vonatkozó elővásárlási jogával, arról lemond.

A Képviselő-testület felkéri a polgármestert, hogy a szükséges intézkedéseket tegye meg.

**Felelős:** Lengyel Endre polgármester

**Határidő:** 2025. november 7.