

**ELŐTERJESZTÉS**

**Jánoshalma Városi Önkormányzat**

**Képviselő-testületének**

2025. október 22-i rendes ülésére

**Tárgy:** **Előterjesztés mobil jégpálya létesítéséről és üzemeltetéséről**

|  |  |
| --- | --- |
| **Előterjesztő:** | Lengyel Endre polgármester |
| **Előterjesztést készítette:** | Kasziba Sándor osztályvezető  Balog Viktor ügyvezető |
| **Az előterjesztés előzetesen egyeztetve:** | Kasziba Sándor osztályvezető |
| **Törvényességi ellenőrzést végezte:** | Dr. Rennerné dr. Radvánszki Anikó jegyző |
| **Bizottsági véleményezésre megkapta:** | - |
| **A Képviselő-testület ülése:** | **nyílt ülés**/ zárt ülés |
| **Döntési forma:** | rendelet/**határozat** |
| **A döntéshez szükséges többség:** | **egyszerű**/minősített |
| **A honlapon nyilvánosságra hozható:** | **igen**/nem/részben |
| **Mellékletek:** | * Szerződés tervezet |

Jánoshalma, 2025. október 22.

**Tisztelt Képviselő-testület!**

Jánoshalma Városi Önkormányzat tervei között szerepel, hogy a 2025. évben is az adventi időszaktól kezdődően mobil jégpálya használatának lehetőségével színesítse a város életét a téli időszakban. A jégpálya kiváló mozgási, sportolási és kikapcsolódási lehetőséget tud biztosítani a lakosság számára.

A jégpálya használata a tanítási időben az iskolák számára lehetőséget nyújt a testnevelés órák keretében, hogy a gyerekek megtanuljanak korcsolyázni. Délután és hétvégén pedig bárki számára igénybe vehető a jégpálya.

Az Önkormányzat a Városgazda Kft-t kérte fel a mobil jégpálya felállítására és üzemeltetésére a 2025/2026. évi szezonban. A tavalyi évből kiindulva elmondható, hogy egyrészt jelentős számú látogatót vonz Jánoshalmára, másrészt a helyi lakosságnak is, különösen a gyerekek számára az iskolaidőben és a többhetes iskolai szünet időszaka alatt is, aktív kikapcsolódásra kínál lehetőséget.

A mobil jégpálya a 2024 évhez hasonlóan Petőfi utcában a Jánoshalmi Egészségügyi Központ épülete mögötti parkolóban kerülne elhelyezésre, ezáltal egy látványos és vonzó, több céllal is hasznosítható jégpálya telepítése lenne biztosítható.

Terveink szerint a jégpálya **2025. november 29-től 2026. február 1-ig** tartana nyitva, minden hétköznap 9.00 és 21.00 óra között, hétvégén pedig bővített nyitvatartással. Igény esetén zárt programra is bérbeadható lenne. Tanítási napokon 9.00 és 16.00 óra között az iskolások és óvodások ingyen vehetnék igénybe.

A pálya mellett kiegészítő szolgáltatásként kitelepülő vendéglátó egységek (faházak) jelennének meg, valamint az adventi időszakban szombat esténként jégdisco kerülne megrendezésre.

**Főbb jellemzők**

* Pályaméret: 15m x 28m (420m2)
* tervezett működés: 2025.11.29. – 2026.02.01.
* Vállalkozónak fizetendő díj: 14.000.000 Ft + áfa
* fűthető mobil wc konténer nemenkénti elkülönítéssel
* fűthető pénztár konténer
* melegedősátor
* külső vállalkozó által üzemeltetett büfé

**Területfoglalás:**

* Eü. Központ parkoló teljes egészében

**Energiaellátás:**

* Villamos energia: 3 x 170A az Eü. Központból almérővel, átszámlázva Városgazda Kft-nek
* Víz: vezetékes víz lekötése Gombák üzletről
* Szennyvíz: nem szükséges lekötés, mert a wc csoport szennyvíztartállyal van ellátva

**Pénzügyi megfelelés:**

* a jégpálya működtetése a Városgazda Kft tevékenységébe benne van, mint sporttevékenység
* a korcsolya kiadása benne foglaltatik a belépőjegy árába
* a Kft pénzkezelési szabályzata megfelel
* a pályát csak belépődíj ellenében lehet használni
* Jégdisco alkalmával az egész területre való belépés belépőjegy ellenében lehet
* a Kft az áfát visszaigényli

A 2025. évben a bérleti díj első részletét kell a Kft-nek megfizetni, ami 6.000.000 Ft+áfa. A bérleti díj idei 2 részletét jánoshalmi vállalkozók és az Élhetőbb Jánoshalmáért Egyesület fedezi, ami 4.500.000 Ft+áfa. A bérleti díj 3. részét és egyéb költségeket az áfa visszatérítésekből, bérleti díjakból és jegybevételekből lehet fedezni, ami 6.500.000 Ft körüli összeg lehet.

**Egyéb üzemeltetéshez kapcsolódó költségek:**

* belépőjegybe épített balesetbiztosítás
* a jégpályára és gépeire vonatkozó vagyonbiztosítás
* mobil kerítés építés
* túlóra és hétvégi

**Várható kiadások (nettó):**

|  |  |  |
| --- | --- | --- |
| Jégpálya bérlet | 9.500.000 Ft | 2025. évben 6.000.000+áfa |
| Áramdíj | 2.000.000- Ft | 2026. évben fizetendő |
| Konténer bérlés | 600.000 Ft | 2025. évben fizetendő |
| Kaució | 200.000 Ft | 2025. évben fizetendő |
| artis just | 150.000 Ft | 2025 évben fizetendő (70.000 Ft) |
| terminál | 13.000 Ft | 2025. évben fizetendő |
| pénztárgép | 130.000 Ft | 2025 évben fizetendő (90.000) |
| biztosítások | 200.000,- Ft | 2025. évben fizetendő |
| víz kiépítés díja | 200.000,- Ft | 2025. évben fizetendő |
| Egyéb költségek | 200.000 Ft | 2025. évben fizetendő |
| Alkalmi munka és túlóra díjak | 1.000.000 Ft | 2026. évben fizetendő |
| **Összesen nettó:** | **14.000.000 Ft** |  |

**A 2025. évben várhatóan nettó 7.560.000 Ft-ot kell fizetnünk.**

**Várható bevételek:**

belépődíjak: (tervezet, még a kategóriákat alakítjuk a következő hétig)

* diák iskolaidőben szervezetten 09-16-ig – helyi ált iskola és óvoda ingyenes
* diák iskolaidőben szervezetten 09-16-ig – ált iskola és óvoda ingyenes
* diák egyéb időben 6-25 éves korig diákig. felmutatásával 1000 Ft
* gyermek 0-6 éves korig – ingyenes
* felnőtt hétköznap du. 16 – 21-ig 1500 Ft
* felnőtt hétvégén (szombat kivételével) és ünnepnap 2000 Ft
* felnőtt szombaton 09 – 16-ig 2000 Ft
* felnőtt szombat 17 – 23-ig 3000 Ft
* Jégdisco látogató jegy 1000 Ft

Vendéglátó egységek: 70.000 Ft/hó

|  |  |
| --- | --- |
| Belépőjegyek | 6.000.000,- Ft |
| Egyéb bérleti bevételek | 140.000 Ft |
| Összesen: | 6.1400.000,- Ft |

A fenti költségkalkuláció előzetes egyeztetéseken és a tavalyi árak alapján készült.

Kérem a Tisztelt Képviselő-testületet, hogy az előterjesztést megtárgyalni és a határozati javaslatot elfogadni szíveskedjen.

**Határozati javaslat:**

Jánoshalma Városi Önkormányzat Képviselő-testülete a Városgazda Kft. ügyvezetőjének előterjesztése alapján úgy határoz, hogy a mobil jégpálya létesítését támogatja, annak üzemeltetésével a Városgazda Kft-t bízza meg.

A jégpálya megvalósításához szükséges előzetes költségkalkulációt elfogadja, és hozzájárul ahhoz, hogy a 2025. évben felmerülő költségeket a Kft. a saját bevételeiből finanszírozza.

Az esetlegesen felmerülő további kiadások fedezetét az önkormányzat az elszámolást követően a 2026. évi költségvetésben biztosítja és a kifizetést 2026. februárban a Kft. felé teljesíti.

**Felelős:** Balog Viktor ügyvezető

**Határidő:** folyamatos