

**ELŐTERJESZTÉS**

**Jánoshalma Városi Önkormányzat**

**Képviselő-testületének**

2025. október 22-i rendes ülésére

**Tárgy:** **Előterjesztés a KRÉTA Étkezési Modulhoz csatlakozás**

|  |  |
| --- | --- |
| **Előterjesztő:** | Bányai Áron elnök  Kovács Bianka elnök |
| **Előterjesztést készítette:** | Juhász Anikó osztályvezető |
| **Az előterjesztés előzetesen egyeztetve:** | Ördögh Edit alpolgármester |
| **Törvényességi ellenőrzést végezte:** | Dr. Rennerné dr. Radvánszki Anikó jegyző |
| **Bizottsági véleményezésre megkapta:** | Városüzemeltetési és Fejlesztési Bizottság  Pénzügyi, Jogi, Ügyrendi Bizottság |
| **A Képviselő-testület ülése:** | **nyílt ülés**/ zárt ülés |
| **Döntési forma:** | rendelet/**határozat** |
| **A döntéshez szükséges többség:** | **egyszerű**/minősített |
| **A honlapon nyilvánosságra hozható:** | **igen**/nem/részben |
| **Mellékletek:** | * EDUDEV Levele |

Jánoshalma, 2025. október 21.

**Tisztelt Képviselő-testület!**

A KRÉTA a gyermekek óvodai /iskolai adatait tartja nyilván, valamint az osztályzatokat, hiányzásokat stb, továbbá a pedagógusok teljesítmény rendszerét.

Az EDUDEV Zrt. már az elmúlt évben is tájékoztató jelleggel felmérést végzett az Önkormányzatoknál az esetleges KRÉTA rendszer használatával kapcsolatosan.

A gyermekétkeztetés kiadásainak ésszerűsítése, a kidobott ételmennyiség csökkentése érdekében fontos lenne, hogy a szülő jelezze gyermeke hiányzását.

A szülők és az iskola sem jelzi az Önkormányzat ügyintézője számára a mulasztást, vagy az étkezés nem kérését. Leggyakrabban a rendszeres gyermekvédelmi kedvezmény által biztosított kedvezményes/ingyenes étkezésben részesülő szülők nem jelzik az étel lemondását, mellyel jelentős károkat okoznak az Önkormányzatnak, hiszen a megrendelt és el nem fogyasztott ételt is ki kell fizetni. Továbbá az étkezési díjat megfizetők esetén étkeztetés teljes költségének csak egy részét fizeti ki a szülő, itt is szükséges az Önkormányzatnak a normatív finanszírozásból kiegészítést tenni. Elvéve a lehetőséget más támogatási formáktól.

Amennyiben KRÉTA Étkeztetési Modulhoz csatlakoznánk és naponta a friss adatokat láthatnánk az étel rendelés leadása előtt, úgy az Önkormányzat felesleges kiadásai is csökkenhetnének.

A KRÉTA országos használatra való előkészítése jelenleg is zajlik, így a bevezetés jelen szakaszában csak azon gyermekétkeztetést biztosító szervek kapcsolódhatnak a rendszerhez, amelyeknél az alábbi feltételek teljesülnek:  
•    Az adott szervhez tartozó összes intézmény egyazon településen található.  
•    Az érintett szerv az önkormányzati ASP gazdálkodási rendszert használja.  
Amennyiben a fenti feltételek adottak, a csatlakozási folyamat azonnal megkezdhető. Egyéb esetekben egyedi egyeztetésre van szükség a további lehetőségek meghatározásához. 

A rendszerben további lehetőségek is vannak a kiadások és az adagok jogos felhasználóhoz juttatásának érdekében, mint például a vonalkódos kártyás rendszer.

Kérem a Tisztelt Képviselő-testületet, hogy az előterjesztést megvitatni és az alábbi határozati javaslatot elfogadni szíveskedjen.

**Határozati javaslat:**

Jánoshalma Városi Önkormányzat Képviselő-testülete csatlakozik a KRÉTA Étkeztetési Modulhoz a lehető legkorábbi időponttól.

**Felelős:** Lengyel Endre polgármester

**Határidő:** azonnal

A KRÉTA Tanulmányi Rendszer e-Ügyintézésének Étkeztetési Moduljához való, a 2026. július 1-jei országos bevezetést megelőző csatlakozás kapcsán.

Ezúton szeretnénk tájékoztatást nyújtani a csatlakozás feltételeiről, valamint az együttműködés lehetséges menetéről. Az alábbi pontok a bevezetési folyamat főbb lépéseit, valamint az ehhez szükséges előfeltételeket foglalják össze.

1. Bevezetési feltételek

A KRÉTA Étkeztetési Modul országos használatra való előkészítése jelenleg is zajlik, így a bevezetés jelen szakaszában csak azon gyermekétkeztetést biztosító szervek kapcsolódhatnak a rendszerhez, amelyeknél az alábbi feltételek teljesülnek:  
• Az adott szervhez tartozó összes intézmény egyazon településen található.  
• Az érintett szerv az önkormányzati ASP gazdálkodási rendszert használja.  
Amennyiben a fenti feltételek adottak, a csatlakozási folyamat azonnal megkezdhető. Egyéb esetekben egyedi egyeztetésre van szükség a további lehetőségek meghatározásához. 

Például:  
• Nem ASP-alapú gazdálkodási rendszer esetén interfész specifikáció biztosításával támogatjuk a rendszerkapcsolat kialakítását.  
•    Kártyás vagy egyéb jogosultságellenőrző rendszerhez szintén interfész-leírást biztosítunk, amennyiben erre igény merül fel.

1. Szerződéskötés

Amint az EduDev Zrt. megkapja az igazolást arról, hogy a fenti feltételek teljesülnek, rövid időn belül megküldjük a szolgáltatási szerződés tervezetét. A szerződés aláírása szükséges az együttműködés folytatásához.  
A folyamat során sor kerül:  
• a szerződéses feltételek egyeztetésére (amennyiben szükséges),  
• az adatkezelési kérdések tisztázására, valamint  
• a gyermekétkeztetést biztosító szerv adatinak begyűjtésére, melyek a rendszerben való létrehozáshoz szükségesek.

3. Létesítés és bevezetés

A szerződéskötést követően legkésőbb 2 héten belül megkezdődik a modul technikai bevezetése.  
•    Amennyiben a gazdálkodási rendszer az önkormányzati ASP, az átállás jellemzően 3–4 hét.  
•    Egyéb rendszer esetén a szükséges interfész-fejlesztést követően további 4–5 hét szükséges.  
A bevezetés részeként:  
• létrejön a gyermekétkeztetési szerv a rendszerben,  
•megtörténik a jogosultságok beállítása,  
•  beállításra kerül a gazdálkodási és – ha szükséges – a fizetési rendszer.

4. Oktatás

A technikai bevezetést követően az EduDev Zrt. rendelkezésre bocsátja a rendszerhasználathoz szükséges oktatási anyagokat, így:  
• videós segédleteket,  
• felhasználóikézikönyveket.  
Ezen felül igény esetén online oktatásokat is szervezünk az érintettek számára.

5. A rendszer élesítése

A bevezetést követően megkezdhető a KRÉTA Étkeztetési Modul éles használata, amely lehetőséget biztosít:  
• étkezések kiválasztására, módosítására és a szülői, tanulói kommunikációra,  
• díjak és támogatások kezelésére, befizetésekre és bizonylatolásra,  
• megrendelt étkezések és jogosultságok rögzítésére,  
•kedvezményekhez szükséges adatok és dokumentumok tárolására,  
•   az étkezéssel kapcsolatos egyéb adatszolgáltatások teljesítésére.

A nyilatkozatok megtétele és a funkciók elérése a tanulmányi rendszeren keresztül történik, ahol az adatok és dokumentumok is tárolásra kerülnek.

Fontos kiemelni, hogy a rendszerhez való csatlakozás teljes mértékben díjmentes, a gyermekétkeztetést biztosító szerv számára nem jár költséggel.

Kérjük, hogy a fent ismertetett feltételek ismeretében jelezzék vissza, hogy az 1. pontban foglaltak alapján a csatlakozás az Önök intézménye esetében megkezdhető-e, illetve hogyan tudjuk a további együttműködést előkészíteni.

Bízunk benne, hogy a KRÉTA Étkeztetési Modul bevezetése hozzájárul az étkeztetési folyamatok hatékonyabb és átláthatóbb működtetéséhez.

Várjuk szíves válaszukat!

Üdvözlettel:

KRÉTA Ügyfélszolgálat