

**ELŐTERJESZTÉS**

**Jánoshalma Városi Önkormányzat**

**Képviselő-testületének**

2025. október 22-i rendes ülésére

**Tárgy: Előterjesztés óvodai csoportlétszám túllépésről**

|  |  |
| --- | --- |
| **Előterjesztő:** | Nagy László elnök |
| **Előterjesztést készítette:** | Somogyi Beáta igazgató |
| **Az előterjesztés előzetesen egyeztetve:** | Ördögh Edit alpolgármester |
| **Törvényességi ellenőrzést végezte:** | Dr. Rennerné dr. Radvánszki Anikó jegyző |
| **Bizottsági véleményezésre megkapta:** | Humánpolitikai Bizottság |
| **A Képviselő-testület ülése:** | **nyílt ülés**/ zárt ülés |
| **Döntési forma:** | rendelet/**határozat** |
| **A döntéshez szükséges többség:** | **egyszerű/** minősített |
| **A honlapon nyilvánosságra hozható:** | **igen**/nem/részben |
| **Mellékletek:** | * Intézményvezető kérelme |

Jánoshalma, 2025. október 17.

**Tisztelt Képviselő-testület!**

A Gyermeklánc Óvoda és Bölcsőde, Család és Gyermekjóléti Központ intézményvezetője a mellékelt kérelemmel fordult a Képviselő-testület, mint fenntartó felé.

A Képviselő-testület a 15/2025. (I.30.) Kt. sz. határozatában a Gyermeklánc Óvoda és Bölcsőde, Család- és Gyermekjóléti Központ indítható csoportszámát a 2025/2026 nevelési évre az alábbiak szerint határozta meg:

|  |  |
| --- | --- |
| Óvoda- Radnóti utca 12. | 5 csoport |
| Óvoda- Batthyány utca 14. | 3 csoport |
| Bölcsőde- Petőfi utca 35.  Bölcsőde- Radnóti utca 12. | 2 csoport  1 csoport |

A nemzeti köznevelésről szóló 2011. évi CXC. törvény 25. § (7) bekezdésében foglaltak alapján, a 4. melléklet az óvodai csoportok maximális létszámát 25 főben határozza meg. Az óvodai csoportra megállapított maximális létszám a nevelési év indításánál a fenntartó engedélyével legfeljebb húsz százalékkal átléphető, függetlenül az indított csoportok számától, akkor is, ha a nevelési év során az új gyermek átvétele, felvétele miatt indokolt.

2024. évben a beíratott gyermekek-, a sajátos nevelési igényű gyermekek magas száma szükségessé tette egy új óvodai csoport indítását szeptember hónapban, enyhítve ezzel a csoportok zsúfoltságát, a pedagógusok túlterheltségét.

Az új óvodai csoport elindítása ellenére továbbra is szükséges a fenntartó engedélye a 20 % -os csoportlétszám túllépésre, ugyanis az átlaglétszám telephelyre lebontva kell figyelembe venni:

Radnóti utcai óvoda: 134 fő / 5 csoport = 26,8 fő/ csoport

Batthyány utcai óvoda: 66 fő / 3 csoport = 22 fő/ csoport

Összesen: 200 fő / 8 csoport = 25 fő/ csoport

Mivel az intézmény kötelező felvételt biztosít Jánoshalmán, ezért minden nevelésre kötelezett gyermeket fel kell tudnia venni.

Kérem a Tisztelt Képviselő-testületet, hogy az előterjesztést megvitatni és az alábbi határozati javaslatot elfogadni szíveskedjen.

**Határozati javaslat:**

Jánoshalma Városi Önkormányzat Képviselő-testülete a nemzeti köznevelésről szóló 2011. évi CXC. törvény 25. §(7) bekezdésében foglaltak alapján -a kisgyermekes szülők igényeihez igazodva- engedélyezi, a Gyermeklánc Óvoda és Bölcsőde, Család- és Gyermekjóléti Központban a felvehető maximális gyermeklétszám legfeljebb húsz százalékkal való átlépését 2025. szeptember 1. naptól határozatlan időtartamra.

**Felelős:** Lengyel Endre polgármester

**Határidő:** azonnal