**Jánoshalma Városi Önkormányzat Képviselő-testületének 20/2025. (X. 23.) önkormányzati rendelete**

**a zártkerti ingatlanok művelési ág alól történő kivonásáról**

[1] Jánoshalma Városi Önkormányzat Képviselő-testülete az ingatlan nyilvántartásról szóló 2021. évi C. törvény 91.§ (5) bekezdésében kapott felhatalmazás alapján,

[2] a Magyarország helyi önkormányzatairól szóló [2011. évi CLXXXIX. törvény 13. § (1) bekezdés 1. pont](https://njt.hu/jogszabaly/2011-189-00-00#SZ13@BE1@PO1)jában meghatározott feladatkörében eljárva a következőket rendeli el:

**1. Általános rendelkezések**

**1. §**

A rendelet hatálya kiterjed a Jánoshalma város közigazgatási területén lévő ingatlan-nyilvántartásban zártkertként nyilvántartott ingatlanokra.

**2. §**

A rendelet hatálya kiterjed minden természetes személyre, jogi személyre és jogi személyiséggel nem rendelkező szervezetre, aki, vagy amely a rendelet hatálya alá tartozó ingatlan tulajdonosa.

**2. Hozzájárulás a zártkerti ingatlanok művelés alól való kivonásához**

**3. §**

Jánoshalma Városi Önkormányzat a zárkerti ingatlanok művelés alól kivett területként történő bejegyzése érdekében hozzájárul a tulajdonos kérelmére történő, az ingatlan-nyilvántartásban zártkertként nyilvántartott ingatlan művelési ágának művelés alól kivett területként történő bejegyzéséhez.

**3. Záró rendelkezések**

**4. §**

Ez a rendelet a kihirdetését követő napon lép hatályba.

**5. §**

A rendelet kihirdetéséről a jegyző gondoskodik.

|  |  |
| --- | --- |
| Lengyel Endre polgármester | Dr. Rennerné dr. Radvánszki Anikó jegyző |

A rendelet a mai napon kihirdetésre került.

Jánoshalma, 2025. október 23.

Dr. Rennerné dr. Radvánszki Anikó

jegyző

Általános indokolás

Az ingatlan nyilvántartásról szóló 2021. évi C. törvény 72/E. § (1) bekezdése lehetővé teszi a zártkerti ingatlanok tulajdonosainak a zártkerti ingatlanaik művelés alól való kivonását. Így egyszerűbbé válhat az ingatlanok más célú hasznosítása. A rendelet megalkotásával ezt tesszük lehetővé az ingatlan tulajdonosoknak.

Részletes indokolás

**Az 1. §-hoz és a 2. §-hoz**

A rendelet területi és személyi hatályát szabályozza

**A 3. §-hoz**

A zártkerti ingatlanok átminősítéséhez való hozzájárulást tartalmazza

**A 4. §-hoz és az 5. §-hoz**

Hatályba léptetés szabályozása